Forslag til EUROPA-PARLAMENTETS OG RÅDETS FORORDNING om statistikker om informationssamfundet

(forelagt af Kommissionen)

BEGRUNDELSE

1. Baggrund

Informations- og kommunikationsteknologier (ikt) har en voksende økonomisk og samfundsmæssig betydning. De politiske beslutningstagere har forsøgt at sikre, at de nye teknologier hurtigt kommer til at indgå i hverdagens økonomiske og sociale liv. Der er dermed opstået et behov for statistikker om en lang række emner inden for informationssamfundet. De strukturelle indikatorer, der anvendes i den årlige forårsrapport til Det Europæiske Råd, indbefatter indikatorer inden for informationssamfundet, som kræver harmoniserede statistikker på EU-plan.

I juni 2002 godkendte stats- og regeringscheferne handlingsplanen eEurope 2005, i hvilken der fastsættes en række mål, der skal nås inden udgangen af 2005, og som ligger inden for rammerne af det overordnede mål, som blev fastsat på EU-topmødet i Lissabon, nemlig at gøre Europa til "den mest konkurrencedygtige og dynamiske videnbaserede økonomi i verden" inden år 2010. I planen indgår benchmarking ved hjælp af indikatorer. Det hedder i handlingsplanen: "For at øge kvaliteten [sammenlignet med eEurope 2002] bør indikatorerne under eEurope 2005 i højere grad gøre brug af de officielle statistikker fra de nationale statistikkontorer og Eurostat. For at sikre en regelmæssig indsamling af sammenlignelige data i medlemsstaterne er der behov for et retsgrundlag for statistikker om informationssamfundet" [1]. I Rådets resolution 5197/2003 om gennemførelsen af handlingsplanen eEurope 2005 gøres der også opmærksom på behovet for bedre kvalitet: "For at opnå en bedre kvalitet bør man i højere grad anvende de undersøgelser, der foretages af de nationale statistikkontorer og Eurostat ... Når undersøgelserne foretages, skal der tages alle praktiske skridt til at sikre dataenes kvalitet og deres sammenlignelighed mellem landene". Da 2010 blev fastsat som mål af Det Europæiske Råd i Lissabon, er det sandsynligt, at disse behov også vil gøre sig gældende ud over 2005. Kommissionens generaldirektorater ønsker at anvende det europæiske statistiske system for at udarbejde statistikker af høj kvalitet på dette område.

[1] "eEurope 2005: Et informationssamfund for alle" - En handlingsplan som oplæg til Det Europæiske Råds møde i Sevilla, juni 2002.

Efter offentliggørelsen af handlingsplanen eEurope 2005 forelagde Eurostat i september 2002 en handlingsplan om informationssamfundsstatistikker for 2002/2003 for Udvalget for det Statistiske Program. Heri indgik foranstaltninger med det formål i højere grad at anvende det europæiske statistiske system i forbindelse med udarbejdelsen af de vigtigste statistikker. Et flertal af medlemsstaterne var enige i, at det var nødvendigt med en rammeforordning med størst mulig fleksibilitet og anvendelse af et begrænset sæt indikatorer [2].

[2] Referat af det 46. møde i Udvalget for det Statistiske Program, Palermo, den 18. september 2002 (CPS 2002/46/6).

Et udkast til retsakt blev i november 2002 forelagt en strategisk taskforce for informationssamfundet. Efterfølgende er der i samråd med medlemsstaterne blevet foretaget forskellige ændringer i retsakten, før der blev opnået enighed om nærværende forslag.

2. Forordningens indhold

Forslaget til forordning giver de nationale statistiske kontorer det nødvendige retsgrundlag for at udarbejde de statistikker, som er nødvendige med henblik på de strukturelle indikatorer og benchmarkingprocessen i tilknytning til eEurope-handlingsplanen. Samtidig er den fleksibel nok til, at der kan tages højde for nye behov. Der er tale om en rammeforordning, hvor statistikkerne kun betragtes ud fra outputaspektet, mens det er helt op til medlemsstaterne selv at beslutte, hvordan statistikkerne skal indsamles. Forordningen er tidsbegrænset, således at der ikke opstår en permanent statistisk byrde.

Forordningen indeholder to bilag. I hvert bilag fastsættes der et modul, som senere vil blive gennemført ved en kommissionsforordning. Modulerne indeholder en fortegnelse over de emner, som kan blive omfattet af gennemførelsesforanstaltninger. Listerne er blevet udarbejdet i samråd med medlemsstaterne, som støtter selve listernes indhold og metoden, i henhold til hvilken emnerne defineres bredt i nærværende forordning, hvorefter listerne anvendes som grundlag for en mere specifik fastsættelse af kendetegnene i gennemførselsforanstaltninger (dvs. de statististiske variabler, der skal indsamles).

Udkastet til forordning blev drøftet på mødet i Udvalget for det Statistiske Program den 15. maj 2003. Et stort flertal af medlemsstaterne kunne gå ind for denne forordning.

2003/0199 (COD)

Forslag til EUROPA-PARLAMENTETS OG RÅDETS FORORDNING om statistikker om informationssamfundet

(EØS-relevant tekst)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 285, stk. 1,

under henvisning til forslag fra Kommissionen [3],

[3] EUT C ... af ... s. ...

efter proceduren i traktatens artikel 251 [4], og

[4] EUT C ... af ... s. ...

ud fra følgende betragtninger:

(1) Det Europæiske Råd i Lissabon i marts 2000 satte det mål, at Europa inden for de næste ti år skal blive den mest konkurrencedygtige og dynamiske videnbaserede økonomi i verden.

(2) Handlingsplanen eEurope fra 2002 - som Det Europæiske Råd i Feira i juni 2002 gav sin tilslutning til - omfatter en proces, hvor Europa ved hjælp af fastsættelse af mål og benchmarking skal bringes på nettet hurtigst muligt.

(3) Det Europæiske Råd i Sevilla i juni 2002 støttede målsætningerne i handlingsplanen eEurope 2005, i hvilken der gøres opmærksom på behovet for et retsgrundlag, der kan sikre, at der løbende er sammenlignelige data til rådighed i medlemsstaterne, og at der i højere grad gøres brug af officielle statistikker om informationssamfundet.

(4) I de strukturelle indikatorer, som anvendes i den årlige forårsrapport til Det Europæiske Råd, skal der også indgå indikatorer baseret på sammenlignelige statistiske oplysninger om informationssamfundet.

(5) Benchmarking af eEurope som led i gennemførelsen af eEurope-handlingsplanerne kræver indikatorer, der er baseret på sammenlignelige statistiske oplysninger om informationssamfundet.

(6) Kommissionen har brug for årlige harmoniserede statistikker om ikt-anvendelsen i virksomhederne.

(7) Kommissionen har brug for årlige harmoniserede statistikker om husstandes og privatpersoners anvendelse af ikt.

(8) Den hastige udvikling i informationssamfundet kræver, at de statistikker, der udarbejdes, tilpasses den nye udvikling, og dette krav kan opfyldes, hvis der anvendes moduler af tidsbegrænset varighed, og hvis der kan foretages ændringer ved hjælp af gennemførelsesforanstaltninger, hvor der tages hensyn til medlemsstaternes ressourcer og den byrde, der pålægges respondenterne.

(9) Udarbejdelsen af EF-statistikker er reguleret ved bestemmelserne i Rådets forordning (EF) nr. 322/97 af 17. februar 1997 om EF-statistikker [5].

[5] EFT L 52 af 22.2.1997, s. 61.

(10) I overensstemmelse med subsidiaritets- og proportionalitetsprincippet, jf. traktatens artikel 5, kan målene for denne forordning, nemlig fastlæggelse af fælles rammer for systematisk udarbejdelse af EF-statistikker om informationssamfundet, ikke i tilstrækkelig grad opfyldes af medlemsstaterne og kan derfor på grund af handlingens omfang eller virkninger bedre gennemføres på fællesskabsplan. Denne forordning går ikke ud over, hvad der er nødvendigt for at nå disse mål.

(11) Da gennemførelsesforanstaltningerne til denne forordning er generelle foranstaltninger, jf. artikel 2 i Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen de gennemførelsesbeføjelser, der tillægges Kommissionen [6], bør de vedtages efter forskriftsproceduren i artikel 5 i nævnte afgørelse.

[6] EFT L 184 af 17.7.1999, s. 23.

(12) Udvalget for det Statistiske Program, der er nedsat ved Rådets afgørelse 89/382/EØF, Euratom [7], er blevet hørt i overensstemmelse med artikel 3 i nævnte afgørelse -

[7] EFT L 181 af 28.6.1989, s. 47.

UDSTEDT FØLGENDE FORORDNING:

Artikel 1 Genstand

Formålet med denne forordning er at fastlægge fælles rammer for systematisk udarbejdelse af EF-statistikker om informationssamfundet.

Artikel 2 Definitioner

I denne forordning forstås ved:

(a) "EF-statistikker": EF-statistikker som defineret i artikel 2 i forordning (EF) nr. 322/97 [8]

[8] EFT L 52 af 22.2.1997, s. 1. Eventuelle ændringer af definitionen i Rådets forordning (EF) nr. 322/97 finder også anvendelse på denne forordning.

(b) "udarbejdelse af statistikker": udarbejdelse af statistikker som defineret i forordning (EF) nr. 322/97

(c) "referenceperiode": den periode, som dataene vedrører

(d) "referenceår": en referenceperiode på et kalenderår

(e) "indsamlingsperiode": en i gennemførelsesforanstaltningerne fastsat periode, i hvilken der finder en dataindsamling sted.

Artikel 3 Anvendelsesområde

1. De statistikker, der skal udarbejdes, indbefatter de oplysninger, der kræves med henblik på benchmarkingprocessen i eEurope-handlingsplanen og med henblik på de strukturelle indikatorer, og andre oplysninger, der er nødvendige som grundlag for en ensartet analyse af informationssamfundet.

2. Statistikkerne grupperes om moduler. Hvert modul er defineret i et bilag til denne forordning.

Artikel 4 Moduler

Modulerne i denne forordning omfatter følgende områder:

- virksomheder og informationssamfundet, der er defineret i bilag 1

- privatpersoner, husstande og informationssamfundet, der er defineret i bilag 2.

Artikel 5 Metodologisk håndbog

Kommissionen (Eurostat) udarbejder og ajourfører, efterhånden som der vedtages nye gennemførelsesforanstaltninger, i snævert samarbejde med medlemsstaterne en metodologisk håndbog med vejledninger om EF-statistikker, der udarbejdes i henhold til denne forordning.

Artikel 6 Indberetning af data

1. Medlemsstaterne indberetter de aggregerede data og metadataene i henhold til denne forordning og dens gennemførelsesforanstaltninger, herunder fortrolige data, til Kommissionen (Eurostat) i overensstemmelse med de eksisterende fællesskabsbestemmelser om indberetning af fortrolige statistiske oplysninger. Disse fællesskabsbestemmelser finder anvendelse på behandlingen af resultaterne, hvis de omfatter fortrolige oplysninger.

2. Medlemsstaterne indberetter dataene og metadataene i henhold til denne forordning i elektronisk form i overensstemmelse med en dataudvekslingsstandard, der aftales mellem Kommissionen og medlemsstaterne.

Artikel 7 Kvalitetskriterier og -rapporter

1. Kommissionen (Eurostat) vurderer kvaliteten af de indberettede data.

2. Kommissionen (Eurostat) udarbejder i snævert samarbejde med medlemsstaterne anbefalede fælles standarder med henblik på at sikre kvaliteten (i overensstemmelse med Eurostats standardkvalitetskriterier) af de indberettede data. Disse standarder offentliggøres i den metodologiske håndbog.

3. Medlemsstaterne træffer alle nødvendige foranstaltninger for at sikre kvaliteten af de indberettede oplysninger.

4. Inden for en på forhånd fastlagt periode efter fristen for indberetning af de endelige resultater forelægger medlemsstaterne rapporter for Kommissionen (Eurostat) om kvaliteten af de data, der er indberettet på grundlag af de anbefalede fælles kvalitetsstandarder. Denne periode fastsættes i forbindelse med fastlæggelsen af gennemførelsesforanstaltninger. Det skal af rapporten fremgå, i hvilke tilfælde de metodologiske anbefalinger, der er omhandlet i stk. 2, ikke er fulgt.

Artikel 8 Gennemførelsesforanstaltninger

1. Gennemførelsesforanstaltningerne til modulerne i denne forordning vedrører definition, tilpasning og ændring af emnerne og disses kendetegn, referenceperioder for og opdeling af kendetegn, hyppighed af og tidsplaner for dataudarbejdelsen og frister for indberetning af resultaterne.

2. Gennemførelsesforanstaltningerne, herunder den tilpasning og ajourføring, der er nødvendig for at tage hensyn til den økonomiske og tekniske udvikling, fastlægges efter proceduren i artikel 9, stk. 2, under hensyn til medlemsstaternes ressourcer og den byrde, som pålægges respondenterne.

3. Gennemførelsesforanstaltningerne fastlægges mindst 9 måneder før en dataindsamlingsperiode.

Artikel 9 Udvalg

1. Kommissionen bistås af Udvalget for det Statistiske Program, nedsat ved afgørelse 89/382/EØF, Euratom, der består af repræsentanter for medlemsstaterne, og som har Kommissionens repræsentant som formand.

2. Når der henvises til dette stykke, anvendes artikel 5 i afgørelse 1999/468/EF i overensstemmelse med samme afgørelses artikel 7, stk. 3, og artikel 8.

3. Det tidsrum, der nævnes i artikel 5, stk. 6, i afgørelse 1999/468/EF, fastsættes til tre måneder.

Artikel 10 Finansiering

1. I mindst det første år, i hvilket medlemsstaterne udarbejder EF-statistikker i henhold til gennemførelsesforanstaltningerne til denne forordning, yder Kommissionen et finansielt bidrag til medlemsstaterne som hjælp til dækning af de udgifter, de skal afholde i forbindelse med udarbejdelse, behandling og indberetning af disse statistikker.

2. Det finansielle bidrag ydes i form af tilskud. Betingelserne og procedurerne i forbindelse med ydelse af tilskud og betaling og kontrol skal være i overensstemmelse med artikel 108 til 120 i Rådets forordning (EF, Euratom) nr. 1605/2002 som gennemført ved artikel 160 til 184 i Kommissionens forordning (EF, Euratom) nr. 2342/2002.

3. Hvis budgetsituationen giver mulighed herfor, har Kommissionen til hensigt fortsat at yde et finansielt bidrag (tilskud) til medlemsstaterne som hjælp til dækning af udgifter i forbindelse med disse statistikker i de følgende år.

4. Størrelsen af disse finansielle bidrag fastsættes som led i De Europæiske Fællesskabers årlige budgetprocedure. Fællesskabets bidrag kan ikke udgøre mere end 90 % af de samlede udgifter til disse statistikker. Bevillingerne fastsættes af budgetmyndigheden.

Artikel 11 Ikrafttræden

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den .

På Europa-Parlamentets vegne På Rådets vegne

Formand Formand

BILAG 1 MODUL 1: VIRKSOMHEDER OG INFORMATIONSSAMFUNDET

(a) Formål

Formålet med dette modul er rettidig tilvejebringelse af statistikker om virksomhedernes adgang til, åbenhed over for og anvendelse af ikt og konsekvenserne af ikt-anvendelsen i virksomhederne som oplyst af virksomhederne selv.

(b) Dækning

Dette modul omfatter økonomiske aktiviteter henhørende under hovedafdeling D til K og under hovedgruppe 92 i den statistiske nomenklatur for økonomiske aktiviteter i Det Europæiske Fællesskab (NACE Rev. 1.1). Hovedafdeling J indgår, hvis resultaterne af de forudgående pilotundersøgelser er positive.

Statistikkerne udarbejdes for virksomhedsenheder.

(c) Tidsplan for og hyppighed af dataudarbejdelsen

Årlig udarbejdelse af statistikker for indtil fem referenceår efter ikrafttrædelsen af denne forordning. Ikke alle kendetegn vil nødvendigvis blive udarbejdet hvert år; hyppigheden for hvert kendetegn fastsættes som led i gennemførelsesforanstaltningerne.

(d) Omfattede emner

Kendetegnene udvælges ud fra følgende emneliste:

- ikt-systemer og deres anvendelse i virksomhederne

- virksomhedernes anvendelse af internet og andre elektroniske netværk

- e-handel og e-business

- ikt-kompetence i virksomhederne og behovet for ikt-færdigheder

- hindringer for anvendelsen af ikt, internet og andre elektroniske netværk samt e-handel og e-business

- ikt-udgifter og -investeringer

- ikt-sikkerhed

- konsekvenserne af ikt-anvendelsen i virksomhederne som oplyst af virksomhederne selv.

(e) Opdeling

Ikke alle opdelinger vil nødvendigvis blive foretaget hvert år; de krævede opdelinger vælges fra følgende liste og fastsættes som led i gennemførelsesforanstaltningerne:

- efter størrelsesklasse

- efter NACE-position

- efter region.

BILAG 2 MODUL 2: PRIVATPERSONER, HUSSTANDE OG INFORMATIONSSAMFUNDET

(a) Formål

Formålet med dette modul er rettidig udarbejdelse af statistikker om privatpersoners og husstandes adgang til, åbenhed over for og anvendelse af ikt og konsekvenserne af privatpersoners og husstandes ikt-anvendelse som oplyst af privatpersonerne og husstandene selv.

(b) Dækning

Dette modul omfatter statistikker om private husstande og privatpersoner.

(c) Tidsplan for og hyppighed af dataudarbejdelsen

Årlig udarbejdelse af statistikker for indtil fem referenceår efter ikrafttrædelsen af denne forordning. Ikke alle kendetegn vil nødvendigvis blive udarbejdet hvert år; hyppigheden for hvert kendetegn fastsættes som led i gennemførelsesforanstaltningerne.

(d) Omfattede emner

Kendetegnene udvælges ud fra følgende emneliste:

- privatpersoners og/eller husstandes adgang til og anvendelse af ikt-systemer

- privatpersoners og/eller husstandes anvendelse af internet til forskellige formål

- ikt-sikkerhed

- ikt-kompetence

- hindringer for anvendelsen af ikt og internet

- konsekvenser af ikt-anvendelsen som oplyst af privatpersonerne og husstandene selv.

(e) Opdeling

Ikke alle opdelinger vil nødvendigvis blive foretaget hvert år; de krævede opdelinger vælges fra følgende liste og fastsættes som led i gennemførelsesforanstaltningerne:

A. For statistikker vedrørende husstande:

- efter husstandstype

B. For statistikker vedrørende privatpersoner:

- efter aldersklasse

- efter køn

- efter uddannelse

- efter beskæftigelsessituation

- efter region.

FINANSIERINGSOVERSIGT TIL FORSLAGET

Politikområde: Statistik

Aktivitet: Statistikker om informationssamfundet

Titel: Forslag til Europa-Parlamentets og Rådets forordning (EF) nr. ../.... om statistikker om informationssamfundet

1. BUDGETPOSTER (nummer og betegnelse)

B5-3310 (ABB 09 03 01) (GD INFSO/ESTAT) - Modinis (indtil udgangen af 2005; de følgende år forudsættes midler fra et opfølgningsprogram)

B5-3260 (ABB 02 05 01) (GD ENTR) - Konkurrenceevne

B5-6000 (ABB 29 02 01) (ESTAT) Politik for statistisk information (efter 2006, hvis overensstemmelse med de gældende finansielle overslag for den periode, der begynder i 2007)

2. SAMLEDE TAL

2.1. Samlet rammebevilling (del B): 12,5 mio. EUR som forpligtelsesbevilling

Den eksisterende budgettildeling under disse budgetposter (hvad angår B5-3310 forudsættes det, at Modinis-budgettet bliver endeligt godkendt) omfatter allerede dette beløb, og det er ikke nødvendigt med yderligere ressourcer. Nærværende forslag er i overensstemmelse med Kommissionens gældende finansielle programmering.

2.2. Gennemførelsesperiode

2004-2008

2.3. Samlet flerårigt skøn over udgifterne

(a) Forfaldsplan for forpligtelses- og betalingsbevillinger (finansieringstilskud) (jf. punkt 6.1.1)

Mio. EUR (3 decimaler)

>TABELPOSITION>

* Forventet fordeling af udgifterne mellem budgetposterne for hvert år (mio. EUR): B5-3310: 2,000

B2-3260: 0,500

B5-6000: (p.m.)

I alt: 2,500

(b) Personale- og andre driftsudgifters samlede budgetvirkninger (jf. punkt 7.2 og 7.3)

>TABELPOSITION>

De anførte personaleudgifter vil blive dækket inden for den eksisterende bevilling til politikområdet statistik

>TABELPOSITION>

2.4. Forenelighed med den finansielle programmering og de finansielle overslag

Forslaget er foreneligt med den gældende finansielle programmering.

2.5. Virkninger for budgettets indtægtsside

Ingen (vedrører tekniske aspekter ved en foranstaltnings gennemførelse)

3. BUDGETSPECIFIKATIONER

B5-3310 (09 03 01)

Modinis

>TABELPOSITION>

>TABELPOSITION>

4. RETSGRUNDLAG

Artikel 285, 157 og 165 i traktaten om oprettelse af Det Europæiske Fællesskab.

Rådets forordning (EF) nr. 322/97 om EF-statistikker.

Europa-Parlamentets og Rådets beslutning nr. 2367/2002/EF om Fællesskabets statistiske program 2003-2007.

Det Europæiske Råd i Sevilla (juni 2002).

Rådets resolution 5197/2003 om gennemførelse af handlingsplanen eEurope 2005.

5. BESKRIVELSE OG BEGRUNDELSE

5.1. Behov for EU-foranstaltninger

5.1.1. Mål

Formålet med dette forslag er at skabe et retsgrundlag for harmoniserede statistikker om informationssamfundet på EU-plan, herunder de statistikker, som der er behov for i forbindelse med de strukturelle indikatorer, der anvendes i den årlige forårsrapport til Det Europæiske Råd, og i forbindelse med den benchmarking, der indgår i eEurope-handlingsplanen.

I handlingsplanen eEurope 2005, som stats- og regeringscheferne gav deres tilslutning til på Det Europæiske Råd i Sevilla i juni 2002, hedder det: "For at øge kvaliteten [sammenlignet med eEurope 2002] bør indikatorerne under eEurope 2005 i højere grad gøre brug af de officielle statistikker fra de nationale statistikkontorer og Eurostat. For at sikre en regelmæssig indsamling af sammenlignelige data i medlemsstaterne er der behov for et retsgrundlag for statistikker om informationssamfundet" [9].

[9] "eEurope 2005: Et informationssamfund for alle" - En handlingsplan som oplæg til Det Europæiske Råds møde i Sevilla, juni 2002.

5.1.2. Dispositioner, der er truffet på grundlag af forhåndsevalueringen

Handlingsplanen eEurope 2002 indeholdt et sæt på 23 indikatorer, der skulle anvendes til at benchmarke de fremskridt, der blev gjort med henblik på at opfylde den målsætning, som Det Europæiske Råd i Lissabon har fastsat, nemlig inden 2010 at gøre Europa til den mest konkurrencedygtige og dynamiske videnbaserede økonomi i verden. Disse indikatorer var baseret på statistikker fra ikke-officielle kilder. På baggrund af evalueringen af denne benchmarking blev der i handlingsplanen for eEurope indtil 2005 indsat den passus, der er anført i punkt 5.1.1 ovenfor, og i Rådets resolution 5197/2003 om gennemførelsen af handlingsplanen eEurope 2005 blev behovet for bedre kvalitet af de anvendte indikatorer igen fremhævet: "For at opnå en bedre kvalitet bør man i højere grad anvende de undersøgelser, der foretages af de nationale statistikkontorer og Eurostat ... Når undersøgelserne foretages, skal der tages alle praktiske skridt til at sikre dataenes kvalitet og deres sammenlignelighed mellem landene"

På denne baggrund forelagde Eurostat en handlingsplan om informationssamfundsstatistikker for 2002/2003 for Udvalget for det Statistiske Program. Heri indgik foranstaltninger med det formål i højere grad at anvende det europæiske statistiske system i forbindelse med udarbejdelsen af de vigtigste statistikker. Et flertal af medlemsstaterne var enige i, at det var nødvendigt med en rammeforordning med størst mulig fleksibilitet og anvendelse af et begrænset sæt indikatorer [10].

[10] Referat af det 46. møde i Udvalget for det Statistiske Program, Palermo, den 18. september 2002 (CPS 2002/46/6).

5.2. Indsatsområder og nærmere bestemmelser for støtten

Forordningsforslaget beskriver de retlige rammer, inden for hvilke medlemsstaternes nationale statistiske kontorer skal udarbejde de statistiske variabler om informationssamfundet, der er nødvendige med henblik på de strukturelle indikatorer og benchmarkingindikatorerne i tilknytning til handlingsplanen eEurope. De variabler, der skal indberettes, vil blive nærmere beskrevet i gennemførelsesforanstaltninger. Både nærværende rammeforordning og de kommende gennemførelsesforordninger vil være outputforanstaltninger, hvori det fastlægges, hvilke statistiske variabler der skal udarbejdes, men som giver medlemsstaterne fuld fleksibilitet med hensyn til, hvordan de vil indhente variablerne. I praksis vil mange medlemsstater udvide de eksisterende undersøgelser eller gennemføre specifikke undersøgelser for at få de krævede resultater. Kommissionen vil yde støtte i form af tilskud på grundlag af støtteansøgninger, som medlemsstaterne indgiver på forhånd, og som indeholder oplysninger om de anslåede omkostninger. Der vil blive udarbejdet årlige data. Eurostat etablerer en database for dataene og offentliggør årlige statistikker om informationssamfundet. Der vil således kun være et indsatsområde, nemlig at yde støtte til de nationale statistiske kontorer i medlemsstaterne til dækning af omkostningerne ved at udarbejde disse variabler.

5.3. Gennemførelsesmetoder

Tilskudsproceduren og al databehandling vil blive varetaget af vedtægtsmæssigt kommissionspersonale uden eksternalisering.

6. FINANSIELLE VIRKNINGER

6.1. Samlede finansielle virkninger for budgettets del B (hele programperioden)

6.1.1. Finansieringsstøtte

Forpligtelsesbevillinger i mio. EUR (3 decimaler)

>TABELPOSITION>

* Forventet opdeling af udgifterne mellem budgetposterne hvert år (mio. EUR):

B5-3310: 2,000

B5-3260: 0,500

B5-6000: (p.m.)

I alt: 2,500

6.2. Beregning af omkostningerne pr. foranstaltning i budgettets del B (hele programperioden)

Forpligtelsesbevillinger i mio. EUR (3 decimaler)

>TABELPOSITION>

7. VIRKNINGER FOR PERSONALERESSOURCER OG ADMINISTRATIONSUDGIFTER

7.1. Personalemæssige virkninger

De anførte personaleressourcer vil være dækket af de eksisterende midler til politikområdet statistik.

>TABELPOSITION>

7.2. Samlede finansielle virkninger af personaleforbruget

>TABELPOSITION>

Beløbene modsvarer de samlede udgifter i en tolvmånedersperiode.

7.3. Andre administrative udgifter som følge af foranstaltningen

>TABELPOSITION>

Beløbene modsvarer de samlede udgifter i en tolvmånedersperiode.

1 Det specificeres, hvilken udvalgstype der er tale om, og hvilken gruppe det tilhører.

>TABELPOSITION>

8. RESULTATOPFØLGNING OG EVALUERING

8.1. Resultatopfølgningssystem

Gennemførelsen af denne forordning sker efter komitologiproceduren. Som anført i forordningens artikel 8 udarbejdes der kommissionsforordninger om fastlæggelse, tilpasning og ændring af de statistiske kendetegn (variabler), der skal udarbejdes samt disses referenceperioder og opdelinger, hyppigheden af og tidsplanen for dataudarbejdelsen, opdelingerne af resultaterne og fristerne for indberetning af resultater og fremsendelse af kvalitetsrapporter til Eurostat.

8.2. Hvordan og hvor ofte skal der evalueres?

Inden for en nærmere fastlagt periode efter fristen for indberetning af de endelige resultater for hver referenceperiode indsender hver medlemsstat til Kommissionen en rapport om kvaliteten af de indberettede data baseret på anbefalede fælles kvalitetsstandarder, der er fastlagt af Kommissionen i samråd med medlemsstaterne. I rapporten beskrives tilfælde, hvor de ikke har fulgt de metodologiske anbefalinger, og der gives en redegørelse for grundene hertil. Kommissionens tjenestegrene evaluerer rapporterne hvert år og foretager i samråd med medlemsstaterne ændringer af de gældende procedurer eller af de metodologiske anbefalinger for at gøre det lettere at opfylde kvalitetsstandarder fremover.

9. FORHOLDSREGLER MOD SVIG

Efter Kommissionens reforminitiativ vedrørende finansiel forvaltning blev der indført et revideret system til intern forvaltning og kontrol. Dette system omfatter bl.a. større mulighed for intern revision.

Den årlige kontrol af, hvilke fremskridt der sker i gennemførelsen af Kommissionens interne kontrolstandarder, er udformet på en sådan måde, at den sikrer, at de procedurer, der anvendes til forebyggelse og opdagelse af svig og uregelmæssigheder, fungerer effektivt.

Der er indført nye regler og procedurer for de vigtigste budgetprocedurer: udbud, tilskud, forpligtelser, kontrakter og betalinger. Proceduremanualerne stilles til rådighed for alle, der deltager i udarbejdelsen af retsakter med finansielt indhold, så de kan få klarhed over kompetenceområderne, forenkle arbejdsgangen og orientere sig om de centrale kontrolpunkter. Der undervises i anvendelsen af dem. Manualerne vil med regelmæssige mellemrum blive revideret og opdateret.